Tentveldtog maak Here se naam groot | Netwerk24
Tentveldtog maak Here se naam groot
06 November 2018 06:02
Die tent is Vrydag in Caledon opgeslaan.
Die interkerklike leiersforum wat deur die meeste kerke van Caledon en Middelton verteenwoordig word, bied 'n Evangeliese tentveldtog aan.
'n Tent met 5 000 sitplekke is Vrydag in Caledon opgeslaan – die grootste een nóg.
Van Sondag 4 November tot Woensdag 7 November sal die welbekende evangelis, Nickey Coetzee van Kaapstad, se "Tell them Campaigns" die dienste waarneem.
Die interkerklike leiersforum nooi alle mense van Caledon en omliggende dorpe om in groot getalle te kom luister en die naam van die Here groot te maak.
"Dit is 'n geleentheid vir kerke en lidmate om te wys dat ons ernstig is om God se opdragte uit te voer wat betref liefde en eenheid in Christus en die wen van siele," verduidelik pastoor Gert Visser. "Daar gaan ook vir siekes gebid word en ons vertrou die Here vir groot deurbrake. Kyk uit vir die groot wit tent."